स्टोक्स और तिवारी ने इस स्थिति में मोर्चा संभाला और कुछ अच्छे शाट लगाये। स्टोक्स अपना अर्धशतक पूरा करने के बाद लेफ्टआर्म स्पिनर अक्षर पटेल को वापस कैच दे बैठे। डेनियल क्रिस्टियन ने आठ गेंदों में दो चौके और एक छक्का उड़ाते हुए 17 रन बनाये। तिवारी 40 रन बनाकर नाबाद पवेलियन लौटे। पुणे ने आखिरी पांच ओवर में 55 रन जोड़कर अपनी स्थिति में कुछ सुधार किया। संदीप शर्मा ने 33 रन पर दो विकेट लिये जबकि अक्षर पटेल, नटराजन,स्टॉइनिस और स्वप्निल सिंह को एक-एक विकेट मिला।